***Profil absolventa***

*Absolvent ŠP Učiteľstvo maďarského jazyka a literatúry (v kombinácii) je predovšetkým spôsobilý vo využívaní maďarského jazyka. Jeho komunikačná jazyková kompetencia sa aktivuje pri výkone rozličných jazykových činností vrátane recepcie, produkcie, interakcie alebo mediácie v hovorenej alebo písomnej forme. Absolvent je zorientovaný v problematike všeobecnej pedagogiky, disponuje základnými teoretickými a metodologickými poznatkami z oblasti všeobecnej didaktiky a didaktiky jazykov, z oblasti psychológie, školského manažmentu a školskej legislatívy; má znalosti z lingvistiky a literárnej vedy. Absolvent 1. stupňa ŠP Učiteľstvo maďarského jazyka a literatúry (v kombinácii) v rámci spoločensko-vedného základu dokáže vysvetliť širšie sociálno-kultúrne aspekty výchovy a vzdelávania, dokáže popísať a analyzovať rôzne modely kognitívneho, personálneho a sociálneho vývinu jedinca, dokáže interpretovať zákonitosti kognitívneho, sociálneho a personálneho vývinu z hľadiska školského edukačného procesu, dokáže identifikovať vývinové a individuálne charakteristiky a individuálne vzdelávacie potreby jednotlivca, akceptovať individualitu žiaka, je schopný ďalšieho vzdelávania so značnou mierou samostatnosti a autonómie. Absolvovaním ŠP Učiteľstvo maďarského jazyka a literatúry (v kombinácii) je absolvent kvalifikovaným odborníkom v oblasti maďarského jazyka a literatúry. Zvláda základné vedomosti z jazykovedy (fonetika, fonológia, morfológia, syntax, lexikológia, ortoepia a ortografia, štylistika), ako aj literárnej vedy (literárne druhy a žánre, dejiny domácej a svetovej literatúry v jednotlivých historických obdobiach). Absolvent študijného programu dokáže používať jazyk v bežnej i odbornej komunikácii, ako aj v písomnom prejave. Rovnako disponuje vedomosťami z maďarskej a svetovej literatúry, vie charakterizovať a vymenovať znaky literárnej tvorby jednotlivých historických období. Absolvent má znalosti z lingvistiky a literárnej vedy, s osobitným dôrazom na ich didaktické využitie. Absolvent sa profiluje absolvovaním predmetov, ktoré rozvíjajú jeho teoretické vedomosti a zručnosti, praktické zručnosti a schopnosti a kompetencie tak, ako uvádzajú informačné listy predmetov*